stanford-oval/wikipedia huggingface dataset:
הדבר על מפתן הדלת
הערות שוליים

↑  "הדבר על מפתן הדלת", מרכז המידע האינטרנטי עבור ספרות ספקולטיבית; אורכב מהמקור ב-16 באפריל 2022.
↑  ג'ושי, קאנון, 1999; עמוד 243.
↑  "יומנו של ה.פ. לאבקרפט", וירד, ברוס סטרלינג, 4 ביולי 2011; אורכב מהמקור ב-17 באפריל 2016.
↑  ג'ושי, שולץ, 2004; עמוד 264; "נראה כי הסיפור הושפע משתי יצירות ספרותיות משמעותיות. הראשון, הדבר האפל או הדבר המוצלל, אשר פורסם לראשונה ב-1925 באנגליה בשם התרופה, ופורסם שנית ב-1928, עוסק באדם המציג כוחות על טבעיים של היפנוזה והחלפת נפשות".
↑  ג'ושי, שולץ, 2004; עמוד 264; "הרעיון להחלפת נפשות בין בני אדם ממינים שונים עשוי היה להגיע מההשפעה הספרותית השנייה, חילופי נשמות מ-1911 מאת בארי פיין, אשר לאבקרפט החזיק בעותק שלו. כאן ישנו מדען המשכנע את אשתו לעבור ניסוי מדעי שבו נשמותיהם, או אישיותיהם, יתחלפו, באמצעות מכונה שבנה".
↑  ספראג דה קמפ, 1996; עמודים 383–385; "מספר מבקרים העלו את ההשערה כי אסנת היא למעשה בדיוניזציה של אשתו של לאבקרפט, סוניה גרין. ישנן מספר נקודות דמיון, בייחוד גישתה האגרסיבית של סוניה במערכת היחסים שלה עם לאבקרפט, ונטייתה 'להניע' אותו להתקדם, באותו האופן בו אסנת, במובן הספרותי יותר, דוחפת את דרבי. עם זאת, ישנם גם הרבה הבדלים. ההיקש המתבקש על הדעת הוא ההנחה כי אסנת היא מוצר המורכב מדמיונו של לאבקרפט, עם נגיעות משלל הנשים שהכיר בחייו: אמו, אשתו, ואחרות".
↑  ספראג דה קמפ, 1996; עמוד 5; "עד לשנים האחרונות בחייו, שנא לאבקרפט בני אדם על בסיס גזע, עד לרמת השיגעון. באופן כללי, הוא שנא את כל הזרים באשר הם, בייחוד מהגרים, וכינה אותם בשם 'שרצים דמויי חולדות אשר הגיעו מהגטו' או 'בני תערובת אוריינטלים בעלי פני חולדה ועיניים חרוזיות'. כאשר שהה בברוקלין וגילה שאחד משכניו היה סורי, הגיב לדבר כאילו מצא נחש פעמונים בחדר האמבטיה שלו".
↑  ג'ושי, קאנון, 1999; עמוד 9.
↑  ספראג דה קמפ, 1996; עמוד 383; "כאשר סיים לכתוב אותו עם ידיו, לא הצליח להחליט אם היה מוצלח, ולא כפה על עצמו להדפיס אותו במכונת הכתיבה עד לחורף הבא. לאחר מכן הציג אותו בפני חבריו".
↑  ויינברג, 1999; עמוד 42.
↑  קרטר, 1972; עמוד 102; "אבל בחזרה ללאבקרפט. סיפורו, הדבר על מפתן הדלת, הוא, שוב, קטן באופן מסקרן, ואינו יוצר סיפוק, באיזושהי צורה. אולי אנחנו, הקוראים, הפכנו למפונקים בעקבות סיפורים עילאיים כגון קריאתו של קת'ולהו, הזוועה בדאנוויץ', והלוחש בחשכה: ציפינו שכל סיפור חדש במעגל יהיה אפילו יותר גדול ומוצלח מקודמיו. בכל מקרה, הסיפור נכשל לחשמל את הדמיון. היישר ממוטיבים של אימה קוסמית ואבדון קטקליזמי, הרעיון כולו התדרדר לכדי טרגדיה ביתית ומושחתת אשר אפשר לפטור אותה כסיפורו של אדם בעל אישה שתלטנית, אם ברצונכם להתבדח"; "למרות שהוא יוצר בקוראיו הלם, במובן המוכר והידוע, הוא אינו בעל חשיבות רבה, ונטול החזון הקוסמי אשר הפך רבים מסיפוריו של לאבקרפט לכה בלתי נשכחים".
↑  "הדבר על מפתן הדלת", בסיס הנתונים האינטרנטי לסרטים; אורכב מהמקור ב-16 באפריל 2022.
↑  "הפודקאסט של האס. אף. אף. אודיו מספר 396 - לקרוא לאורך: הדבר על מפתן הדלת מאת ה.פ. לאבקרפט", אס. אף. אף. אודיו, ג'סי ויליס, 21 בנובמבר 2016; אורכב מהמקור ב-17 באפריל 2022.
↑  "הנץ ביער", גודרידס; אורכב מהמקור ב-16 באפריל 2022.
סיפורו של לאבקרפט, הדבר על מפתן הדלת, כפי שהופיע בהוצאתו הראשונה לאור במגזין סיפורים מוזרים (אנ'), ינואר 1937. מאויר בידי וירג'יל פינליי (אנ').
דמותו של דרבי מזכירה את יצורי השוגות'ים תוך כדי התפרצויות הטירוף שלה.
אילוסטרציה מידי אמן של דמותה של אסנת.
השיר הפטריוטי

| --- | --- |

 מדינה:  רוסיה רוסיה
 שפה:  רוסית
 מילים:  אין
 לחן:  מיכאיל גלינקה
 תאריך מעמד רשמי:  1990
 שמות נוספים:  המנון רוסיה
 ‏האזנהקובץ:Patrioticheskaya Pesnya.ogg‏Ⓘ‏
 
השיר הפטריוטי (ברוסית: Патриотическая песня) מאת המלחין מיכאיל גלינקה, היה המנון הפדרציה הרוסית בעשור הראשון לקיומה (1991–2001), עד שהוחלף בהוראת נשיא רוסיה, ולדימיר פוטין בהמנון הפדרציה הרוסית. השיר היה להמנון המדינה מה-23 בנובמבר 1990 ועד ל-25 בדצמבר 2000.
היסטוריה

השיר הפטריוטי הולחן ב-1833 וכהמנונה הרשמי של רוסיה, הוא נוגן ללא מילים.
השיר נכתב לכבוד תחרות להמנון הלאומי של רוסיה ב-1833 אך לא התקבל. בשנת 1990 הצבעה במועצת נבחרי העם של רוסיה החליטה לאמץ את השיר כהמנונה הלאומי של הפדרציה הרוסית.
ההמנון בוצע ללא מילים במשך עשור, אף שהיו לו מילים לא רשמיות בשנת 1999, בשל תחרות להוספת מילים להמנון, אולם הטקסט מעולם לא הפך לרשמי כאמור, היות שהנשיא החדש של רוסיה, ולדימיר פוטין, ביקש לשנות את ההמנון שוב.
הטקסט הלא רשמי ברוסית

להלן המילים הלא רשמיות משנת 1999:
ניק פיורי

| --- | --- |

ניק פיורי, כפי שהוא מופיע על עטיפת החוברת Secret Invasion #4 מספטמבר 2008, אמנות מאת לייניל פרנסיס יו.
 סוג:  גיבור-על
 הוצאה לאור:  מארוול קומיקס
 הופעה ראשונה:  Sgt Fury and his Howling Commandos #1 (מאי 1963)
 יוצרים:  סטן לי ג'ק קירבי
 גילום הדמות:  סמואל ל. ג'קסון ("איירון מן", "איירון מן 2", "קפטן אמריקה", "הנוקמים", "קפטן אמריקה: חייל החורף", "הנוקמים: עידן אולטרון", "הנוקמים: מלחמת האינסוף", "קפטן מארוול", "הנוקמים: סוף המשחק", "ספיידרמן: רחוק מהבית", "פלישה סודית", "המארוולס")
 מידע
 שם אמיתי:  ניקולס ג'וזף "ניק" פיורי
 כינויים:  ניק, דויל, האיש במסכת המסתורין, סקורפיו, רטייה, ג'מיני, סרג'נט (אנ') פיורי, האיש שבקיר, הלא נראה
 סטטוס:  פעיל
 מקום לידה:  הל'ס קיטצ'ן 
 מקצוע:  מרגל, מתאגרף, מדריך, חייל, רב מרגלים
 כוחות:  טלפתיה, אי נראות, מניפולציית אנרגיה, טלפורטציה, מסע בזמן, שדה כוח, מצפון קוסמי, אריכות ימים והזדקנות איטית, מיומן בנשק, אמן לחימה
 חבר לשעבר בקבוצה:  הלוחמים הסודיים (מנהיג) הקומנדו המייללים S.H.I.E.L.D. (מנהל) צבא ארצות הברית זודיאק המשרד לשירותים אסטרטגיים CIA האוונג'רס (1959) שותף של באקי בארנס ודאם דאם דוגאן מעסיקם של אמה פרוסט, גאמורה, מון נייט, הפנתר השחור, באקי בארנס, איש הנמלה, המעניש ודוקטור סטריינג'
 אזרחות:  ארצות הברית 
 דמויות קשורות
 משפחה:  ג'ק פיורי (אב, מת) מרתה פיורי (אם) דון פיורי (אחות) ג'ייקוב "ג'ייק" פיורי (אח) ניה ג'ונסון (אשה, מתה) מייקל פיורי (בן, מת) ניק פיורי הבן (בן) ג'רי וטינה סאפריסטי (בני דודים) ארנסטו, פיירו, מריה, רוזה, גבריאלה וג'ובאני סאפריסטי (אחיינים מדרגה שנייה)
 אויבים:  ברון סטרוקר 
 
ניקולס ג'וזף "ניק" פיורי (באנגלית: Nicholas Joseph "Nick" Fury‏; Fury, זעם) הוא דמות בדיונית של גיבור-על בחוברות הקומיקס ביקום מארוול קומיקס. הדמות הופיעה לראשונה בחוברת Sgt. Fury and His Howling Commandos #1 בחודש מאי 1963. הדמות נוצרה בידי הכותב סטן לי והמאייר ג'ק קירבי.
ניק פיורי היה קולונל בצבא ארצות הברית, ולאחר מכן מנהל סוכנות הביון S.H.I.E.L.D. פיורי נחשב לבן מאה שנה, אך מאט את הזדקנותו באמצעות נוסחת האינסוף. הוא לחם לצד סטיב רוג'רס, ג'יימס בארנס ולוגאן האולט במלחמת העולם השנייה, והיה אויב של ארגון הידרה ושל מנהיגו, ברון סטרוקר.
על-פי אתר IGN מדורגת דמותו של ניק פיורי במקום ה-33 ברשימת מאה גיבורי העל הגדולים. דמותו הופיעה במגוון מדיות אחרות בנוסף לקומיקס, ביניהן סדרות האנימציה אקס-מן: הדור הבא, אקס-מן: סדרת האנימציה וספיידרמן: סדרת האנימציה. דייוויד הסלהוף גילם את הדמות בסרט הטלוויזיה משנת 1998 ניק פיורי: סוכן S.H.I.E.L.D. ובסרטים והסדרות: היקום הקולנועי של מארוול "איירון מן", "איירון מן 2", "קפטן אמריקה", "הנוקמים", "קפטן אמריקה: חייל החורף", "הנוקמים: עידן אולטרון"' "קפטן מארוול" ו"פלישה סודית" מגלם השחקן סמואל ל. ג'קסון, ששב לגלם את הדמות בהופעת קמע בסרטים "הנוקמים: מלחמת האינסוף" ו"הנוקמים: סוף המשחק" ובסדרת הטלוויזיה "סוכני S.H.I.E.L.D.".
ביוגרפיה בדיונית > ילדות

בכור מבין שלושה אחים, ניקולס פיורי גדל בתקופת השפל הגדול בניו יורק, עם אחיו ג'ייקוב ואחותו, דון. אמו של פיורי מתה בצעירותו, ואביו הצטרף לכוחות הבריטים במלחמת העולם הראשונה, נישא שנית והוליד מאשתו החורגת את ג'ייק ודון. משפחת פיורי התגוררה ברחובות הלז קיטשן, וניק התיידד עם רד הרגרוב.
ביוגרפיה בדיונית > מלחמת העולם השנייה

בבגרותם, פיורי ורד משכו את תשומת לבו של סגן סאם "האפי" סויר, שלקחם למשימה בהולנד. שם, פיורי פגש לראשונה את חברו לעתיד, טימותי "דאם דאם" דוגאן, שעבד בקרקס. לאחר שצפו באיום הנאצי ממקור ראשון, הרגרוב החליט כי יתגייס לצבא ארצות הברית, ופיורי הלך בעקבותיו. פיורי התגייס רק בשנת 1941, שם עבר טירונות בפורט דיקס ללא הרגרוב, שהתאחד עם פיורי כששניהם הוצבו בפרל הארבור. בעקבות המתקפה היפנית על הבסיס, פיורי דורבן על ידי מותו של הרגרוב להצטרף ליחידת הריינג'רס של צבא ארצות הברית, ובהמשך שירת בכוח מן הריינג'רס שכונה קומנדו המייללים של סויר. יחד עם דאם דאם דוגאן כסגנו, פיורי הוביל את הקומנדו המייללים (שכללו את גייב ג'ונס בין היתר) נגד תומכו של הגולגולת האדומה, היינריך זמו, ונגד בכירים אחרים ממדינות הציר. פיורי והקומנדו המייללים נלחמו לצד גיבורי מלחמה כקפטן אמריקה ובאקי. כמנהיג הקומנדו המייללים, פיורי נלחם בנאצים רבים ובני בריתם, וזכה לפגוש את ריד ריצ'רדס (מיסטר פנטסטיק לעתיד מארבעת המופלאים) ואת לוגאן.
במלחמה, דרכו של פיורי הצטלבה לראשונה בדרכו של אויבו המר, ברון סטרוקר, שלאחר תבוסה משפילה על ידי פיורי הקדיש את חייו לנקמה. במהלך המלחמה, פיורי פגש בפמלה האולי, אהבתו הראשונה, שמתה לפני שפיורי הספיק להציע לה נישואים. במהלך מערכת היחסים שלו עם האולי, השניים יצאו עם דוקטור סטריינג' להרפתקאות יוצאות דופן. פרט לכך, פיורי והקומנדו המייללים נלחמו גם ביצורים על-טבעיים.
ביוגרפיה בדיונית > נוסחת האינסוף, ה-CIA

שתי פציעות קשות שפיורי ספג שינו את מהלך חייו: פיצוץ רימון שעיוור בהדרגה את עינו השמאלית של פיורי ועליה הוא חובש רטייה, ותאונת מוקש שבגללה חוסן בנוסחת האינסוף. נוסחת האינסוף האטה את הזדקנותו של פיורי, מה שהביא אותו לסבל רב, שכן צפה ברבים מחבריו מתים. בסיום מלחמת העולם השנייה, פיורי הוצב מחדש והשאיר את חבריו לצבא בצרפת. המשרד לשירותים אסטרטגיים זיהה את הפוטנציאל של פיורי במלחמה וגייס אותו לשורותיו. לאחר תקופה קצרה, פיורי עבר לשרת ב-CIA. שם, הוא היה מעורב קלות במלחמת קוריאה, התאחד לקצרה עם הקומנדו המייללים ולאחר פעולה נוספת עם סאם סויר, מונה גם לקולונל בצבא ארצות הברית. בנוסף לכך, הוא נלחם בכוחות סינים-קומוניסטים, וגייס את ריצ'רד ומארי פארקר, הוריו לעתיד של פיטר פארקר, ל-CIA. פיורי גם עזר לארבעת המופלאים להביס את סוחר השנאה.
ביוגרפיה בדיונית > SHIELD

פיורי גויס לסוכנות S.H.I.E.L.D. ונעשה למנהלה. הוא שימש כמנהל הסוכנות שנים רבות, כשסגניו הם דאם דאם דוגאן, גייב ג'ונס, והסוכנת ולנטינה אלגרה דה לה פונטיין. בעוד פיורי עלה לתפקיד מנהל הסוכנות, ארגון הידרה המרושע עלה בהנהגתו של יריבו הוותיק, ברון סטרוקר. המלחמה הקרה הציתה סכסוך בין הידרה ל-S.H.I.E.L.D., ובמהלך קרב נוסף בין פיורי לסטרוקר, פיורי כלא את סטרוקר בליבו האטומית של אי הידרה ונטש אותו למות. פיורי שימש גם כמפקד שטח, והוביל את הסוכנות עד להפיכתה לסוכנות הריגול-ביון הטובה בעולם. כמו כן, S.H.I.E.L.D. נאלצה להציל את העולם מאיומים רבים; ארגונים אחרים, כהידרה וכזודיאק, שמנהיגו הוא אחיו של פיורי, ג'ייק, תחת זהות סקורפיו; נבלי-על כלוקי; גזעים חייזריים, ומפלצות ענק כדוגמת הענק הירוק וגודזילה. לאחר מכן, קבוצת אנדרואידים שאימצו את השם "דלטייט" הפעילו מניפולציות על S.H.I.E.L.D., הידרה ותאגיד רוקסון כדי להשתלט על העולם. כצעד ראשון, הדלטייט החליפו חלק מסוכני S.H.I.E.L.D. באנדרואידים, מה שגרם לסופה של הסוכנות וליציאתו של פיורי לגלות מרצון. עם זאת, לאחר שנה, סוכנות S.H.I.E.L.D. הוחזרה על ידי האו"ם עם פיורי כמנהל. גלגול זה נאבק להשיג דריסת רגל מלאת טינה כלפי הסוכנויות האחרות, ונלחם באיומים בינלאומיים גוברים. אחד האיומים הללו היה, פעם נוספת, ארגון הידרה, שנשלט על ידי ברון סטרוקר שקם לתחייה. בתקיפה של הידרה על SHIELD נהרגו 1,500 סוכנים, מה שהפך את פיורי למריר ונקמני וגרם לו להביס את סטרוקר.
לאחר היעלמותו של סטרוקר, פיורי אינו מרגיש אדם שלם. הוא מתחיל לריב עם חבריו, ומתחבר עם דמויות של אנטי גיבורים כגוסט ריידר וקייבל. גרוע מכך, פיורי נאלץ לצוד את בנו, מייקל, שעטה על עצמו את זהות סקורפיו ונלחם במלחמת האזרחים באומה הבדיונית קארפאסיה. פיורי עמד בפני סכסוכים פנימיים כמו עריקתו של סוכן הק.ג.ב. דימיטרי פאנשין, שיצר סיעה סוררת בתוך S.H.I.E.L.D., והסיעה הובסה על ידי פיורי, קפטן אמריקה, איש הטיטניום וארגון A.I.M. בעוד סוכנות SHIELD סבלה מקיצוצים בתקציב, פיורי התאחד עם בנו בשנת 1995. יחד, האב ובנו סיכלו מזימת נקמה של אשתו לשעבר של ראש סיעת הידרה בניו יורק. מתגלה, כי פיורי זה היה מודל חיקוי אנושי (Life Model Decoy, ‏LMD) "מושלם" שנבנה על ידי טוני סטארק, בזמן שפיורי האמיתי נחקר. פיורי מצא את עצמו, מאוחר יותר, בממד כיס, והמעניש שטוף המוח "הרג" את ה-LMD של פיורי. פיורי חולץ מממד הכיס בו היה כלוא, ואחרי חטיפת נושאת המטוסים המרחפת של הסוכנות על ידי הגולגולת האדומה, פיורי צד את הגולגולת ואת סוחר השנאה החדש.
בעקבות פיגועי 11 בספטמבר, ניק פיורי וסוכנות S.H.I.E.L.D. הרחיבו את תפקידיהם כדי להתמודד עם איומי טרור הולכים וגוברים, ומצרפים לסוכנות הן גיבורי-על והן נבלי-על. לדוגמה, הסוכנות לצד ארבעת המופלאים נגד דוקטור דום בלאטבריה, והגנה על טוני סטארק מניסיונות התנקשות. כשהגלגולת האדומה נרצח, פיורי שלח את קפטן אמריקה ושרון קרטר לחקור מי הרוצח, מה שהביא אותם לעימות עם גנרל אלקסנדר לוקין וחייל החורף המסתורי. לאחר מכן, הסוכנות ספגה מכה עצומה על ידי ארגוני הידרה והיד. פיורי ואלקטרה עבדו בהתאמה כדי לאסור את וולברין שטוף המוח, אך לא לפני שאלקטרה נהרגה וקמה לתחייה על ידי ארגון היד. וולברין יצא משטיפת המוח שלו בדיוק כשמוטאנטים שטופי מוח אחרים תקפו את נושאת המטוסים המרחפת ובסיסי S.H.I.E.L.D. אחרים ברחבי העולם. נושאת המטוסים נהרסה, וסוכנות S.H.I.E.L.D. התפרקה.
ביוגרפיה בדיונית > מלחמה סודית, החלפתו, מלחמת אזרחים

לאחר זמן מה שבו S.H.I.E.L.D. הוקמה מחדש, פיורי חשף כי טכנולוגיה של פושעים רבים סופקה על ידי ראש ממשלת לאטבריה, לוסיה פון בארדאס. הוא הציג ראיות לנשיא ארצות הברית, וכשזה האחרון לא הגיב לדבר פיורי מבין כי הדבר נובע מכך שממשלת ארצות הברית מימנה את שיקום לאטבריה. כתגובה, פיורי אוסף בחשאיות את ספיידרמן, קפטן אמריקה, לוק קייג', דרדוויל, האלמנה השחורה, וולברין ודייזי ג'ונסון ויוצא איתם למלחמה סודית בלאטבריה. כך או כך, ג'ונסון מוטטה את טירת דום על לוסיה, וכנראה הרגה אותה. פיורי שוטף את מוחם של חברי הצוות, והאלמנה השחורה וג'ונסון שוכחות את מה שקרה. שנה לאחר מכן, מתגלה כי לוסיה חיה אחרי התמוטטות טירת דום אך הפכה לקיבורגית מעוותת. היא חוטפת ומרדימה את לוק קייג', ושולחת את נבלי-העל לתקוף את הצוות של פיורי. פיורי נאלץ להסביר לקבוצות האוונג'רס, ארבעת המופלאים והאקס-מן על המאורעות הקודמים. למעשה, מודל חיקוי אנושי נוסף של פיורי היה אחראי לכך.
בעקבות אירועים אלו, פיורי מודח מתפקידו ומוחלף במריה היל, ותומכיו הוותיקים של פיורי מ-S.H.I.E.L.D. נדחקים לשולי הסוכנות. עם פרוץ מלחמת האזרחים של מארוול, פיורי נשאר במחבוא, אך מאפשר לאוונג'רס הסודיים להשתמש באחד מבסיסיו הישנים, ואף תומך בהם.
ביוגרפיה בדיונית > פלישה סודית, שלטון אפל

בתחילת אירועי פלישה סודית, מתגלה כי פיורי ידע על פלישת הסקרול עוד לפני שהם חשפו את עצמם. לאחר שמתחזה סקרול של דה לה פונטיין ניסתה לפתות את פיורי ולחלץ ממנו סיסמאות, פיורי החשדן הרג את המתחזה. פיורי הרכיב צוות חדש של הקומנדו המייללים המורכב מבני נוער בעלי כוחות על, והורה על ג'סיקה דרו להיות מרגלת של S.H.I.E.L.D. בארגון הידרה. עם זאת, רופאי הידרה שלקחו מג'סיקה בדיקת DNA היו למעשה סוכני סקרול, שהבטיחו את התחזותה של המלכה ורנקה לספיידרוומן. פיורי הביא את הקומנדו שלו לקרב בניו-יורק, עזר לפנות אזרחים כאשר הפלישה החלה, והביא את הגיבורים הפצועים לסנטרל פארק. לאחר דיון עם איירון מן ונורמן אוסבורן, השלושה מגבשים צבא גיבורי ונבלי-על שילחמו בפלישת הסקרול. לאחר שהקרב נגמר, ואוסבורן הרג את ורנקה עם נשק שבנה על סמך קבצים שיירט מדדפול (שהיו אמורים להגיע לפיורי), איירון מן חילץ את גיבורי העל החטופים, ביניהם דאם דאם דוגאן וחברים של פיורי.
לאחר שקבוצת הלוחמים הסודיים של פיורי מתפרסמת, פיורי חוקר בסיס S.H.I.E.L.D. סמוי בשיקגו. הוא מגלה, כי סוכנות S.H.I.E.L.D. הייתה מאז ומתמיד נתונה לשליטת הידרה, ששלטה גם במחלקות הביטחון של הממשלות האמריקאיות, הקנדיות והרוסיות. לאחר שהבין כי עבודתו הקודמת הייתה שקר, הוא מוביל את הלוחמים הסודיים להתמודד עם ארגון הידרה ולהפיל את ארגון H.A.M.M.E.R החתרני של נורמן אוסבורן, שמחליף את סוכנות S.H.I.E.L.D.. אבל, פיורי מבין כי בשביל להביס שני ארגונים הוא זקוק לצבא שלם. לשם כך, הוא מגייס את הקומנדו המייללים של דאם דאם דוגאן, הכולל את דוגאן ועוד כ-1,200 סוכני S.H.I.E.L.D. לשעבר, גונב שלוש נושאות מטוסים מרחפות ומשכנע 3,000 סוכני H.A.M.M.E.R להצטרף אליו.
פיורי מחדש את קשריו עם סוכן S.H.I.E.L.D. לשעבר ג'ון גארט, שזקוק לעזרתו בשביל לדעת האם לתת אמון בסוכן לשעבר נוסף, סת' ווטרס. גארט חזר ממשימה מוצלחת וקבע כי ווטרס עובד עבור קבוצה לא ידועה הקשורה לממשל. לאחר חקירה, פיורי עלה על קיומה של קבוצה, הדומה להידרה, בשם "הלֵויתן" - כשקבוצה זו הוקמה על ידי הממשל הסובייטי. חודש לאחר מכן, פיורי מחלק את הצבא שלו לארבעה צוותים: אחד בניהולו, שני בניהול דייזי ג'ונסון, שלישי בניהול אלכסנדר פירס ורביעי בניהול בנו, מייקל. הוא אמר להם כי הצוותים יעבדו ביחד בסערה הבאה. זמן מה לאחר מכן, פיורי הרג את ברון סטרוקר סופית.
ביוגרפיה בדיונית > החטא הקדמון

במהלך עלילת החטא הקדמון, ניק פיורי נמצא עם האלמנה השחורה, קפטן אמריקה ווולברין כאשר תור שולח אות מצוקה. פיורי מגיע לירח, שם נמצאת גופתו של אואטו הצופה. לאחר שפיורי חושד כי רוצחו של אואטו עשוי להיות גיבור, הוא והאוונג'רס יוצאים לחקור, ומתגלה כי לדוקטור מידאס ולבתו יש קשר לרצח. כאשר תהה היכן עינו השנייה של הצופה, פיורי נהרג על ידי ג'יימס ברנס בטענה ש"לא יהיו עוד סודות". עם זאת, מתגלה כי ברנס הרג מודל חיקוי אנושי נוסף של פיורי, אשר הוא זה ששכר את אמה פרוסט, גאמורה, מון נייט, הפנתר השחור, איש הנמלה, המעניש, ברנס ודוקטור סטריינג' לחקור במקביל את מותו של הצופה. פיורי חושף את עברו, ונכנס לקרב עם הגיבורים. מתגלה כי לאחר שהצופה הותקף על ידי "גלגל-העין" ודוקטור מידאס, פיורי הגיע למקום וגאל את הצופה מייסוריו. בזמן ההווה, פיורי נאבק בדוקטור מידאס, ויוצר פיצוץ שכנראה הורג את השניים. פיורי צץ עם כוחותיו של הצופה, מה שלמעשה נותן לו כוחות חדשים.
יכולות וכישורים

בזכות נוסחת האינסוף, הזדקנותו של ניק פיורי מואטת. פיורי הוא אמן לחימה נודע (בעל חגורה שחורה בטאקוונדו וחגורה חומה בג'יוג'יטסו) גם ללא נשק, והוא צלף אמן ובקיא בסוגי נשק שונים. הוא רב לשוני ומסוגל לדבר אנגלית, גרמנית, רוסית, יפנית וכנראה גם שפות אחרות. הוא נהג כלי-רכב מומחה, אך בעל 95% עיוורון בעין שמאל, עליה הוא חובש רטייה. על פי הסרט "קפטן מארוול", עין זו אבדה לו עקב שריטת חתול - אף שהיא עמדה בפגיעות חוזרות ונשנות לאורך כל הסרט.
אזכורים במדיות אחרות > סרטי טלוויזיה קולנוע

בשנת 1998 יצא סרט טלוויזיה בשם ניק פיורי: סוכן S.H.I.E.L.D., שבו פיורי נלחם בארגון הידרה בהנהגתו של ברון סטרוקר, כשהארגון מתכוון להפיץ את "וירוס הגולגולת" במנהטן.
ביקום הקולנועי של מארוול, סמואל ל. ג'קסון מגלם גרסה אפרו-אמריקאית של פיורי, הדומה לבנו - ניק פיורי הבן.
בסדרה "פלישה סודית" ניק פיורי מגלם תפקיד מרכזי במאבק מול פלישת הסקרולים לכדור הארץ.
הערות שוליים

↑  Top 100 Comic Book Heroes: #33 - Nick Fury
↑  Sgt. Fury and his Howling Commandos #7
↑  Sgt. Fury and his Howling Commandos #8
↑  Sgt. Fury and his Howling Commandos #13
↑  Sgt. Fury and his Howling Commandos #3
↑  Sgt. Fury and his Howling Commandos #5
↑  Sgt. Fury and his Howling Commandos #9
↑  Sgt. Fury and his Howling Commandos #4
↑  Fantastic Four #21
↑  Secret Warriors #27
↑  Original Sin #1
↑  Original Sin #2
↑  Original Sin #3
↑  Original Sin #4
↑  Original Sin #5
↑  Original Sin #6
↑  Original Sin #7
↑  Original Sin #8
| --- | --- |
בקרת זהויות :  NLI: 987007546516405171  LCCN: no2018126315   WorldCat (עם LCCN): no2018-126315 
פסל בדמותו של סמואל ל. ג'קסון כניק פיורי, קומיק-קון, סן דייגו, 2013
אנטי-גלובליזציה

הפגנה של מתנגדי גלובליזציה באדינבורו לקראת ועידת ה-G8.
אנטי-גלובליזציה הוא מונח המתאר מגוון תפיסות, וארגונים האוחזים בתפיסות כאלו, המתנגדים להיבטים מסוימים של גלובליזציה, ובייחוד לסחר חופשי, לקפיטליזם, לפעולותיהם של תאגידים רב לאומיים ולגלובליזציה תרבותית. התנועות האנטי-גלובליסטיות מבקשות להגביל במידה ניכרת את מה שנראה בעיניהם כנזק שמחוללים תאגידים רב לאומיים, ולהפיץ ברחבי העולם את תפיסותיהם בתחום זכויות עובדים, זכויות בעלי חיים, אקולוגיה, איכות הסביבה, פמיניזם, חופש הגירה ובידול תרבותי - כשהן עושות שימוש באמצעים גלובליים, כמו רשת האינטרנט, ובאמצעים אחרים כדי לארגן פעילויות של מחאה, הפגנות, כינון פרויקטים, התארגנויות וכינוסים לקידום מטרותיהן.
שיוכם הפוליטי של פעילי אנטי-גלובליזציה אינו אחיד. אף שרובם מחזיקים בעמדות הקרובות לעמדות תנועת השמאל ולעמדות הירוקים, חובקת התנועה לעיתים גם פעילים המבקשים לכונן סדר יום פרוטקציוניסטי, במטרה להגן על התעשייה והתעסוקה במערב.
טיעוני האנטי-גלובליזם

מתחילת שנות ה-90 של המאה ה-20 הופיעו תאוריות שונות העוסקות בגלובליזציה, ובמקביל התפתחה ספרות ביקורתית ענפה, הטוענת שקיימות סכנות משמעותיות בתהליך הגלובליזציה.
התאוריות האנטי-גלובליסטיות המרכזיות מצביעות על הסכנה הטמונה בחדירתה של תרבות הצריכה המערבית למדינות בעולם כולו - חדירה הנתפסת כקולוניאליזם תרבותי.[דרוש מקור] לפי תפיסת האנטי-גלובליסטים, החדירה המערבית אל שאר העולם, המיוצגת ומובלת על ידי חברות רב-לאומיות בולטות כמו קוקה קולה, מקדונלד'ס ואחרות, פוגעת בערכים התרבותיים הייחודיים לכל מדינה, ומרדדת את התרבות המקומית לצריכת מותגים בולטים, המייצגים בעיני המקומיים חופש, קדמה ומערביות, אך בפועל הם תוצר של שימוש מתוחכם בפרסום ובשיווק מצד החברות הרב-לאומיות.[דרוש מקור]
האנטי-גלובליסטים טוענים עוד כי חברות רב-לאומיות, שאינן גופים נבחרים החייבים דין וחשבון לבוחר במדינתן או במדינה אחרת, חותרות תחת סמכות השליטים המקומיים והמוסדות המסורתיים המקומיים. חברות אלו פוגעות בו־זמנית בבני מדינתן, כאשר הן בוחרות להעתיק את מפעלי הייצור שלהן ממדינות המערב למדינות העולם השלישי; ובבני מדינות העולם השלישי, המועסקים במפעלים שפתחו החברות הרב-לאומיות במדינתם בשכר עבודה הנמוך מזה שהיו מקבלים אותם עובדים במדינה מערבית.
פגיעה נוספת שמחוללות החברות הרב-לאומיות במדינות העולם השלישי היא סביבתית וחקלאית, כאשר הן משתפות פעולה עם שליטי מדינות בעולם השלישי בפרויקטים רחבי היקף, המותירים אחריהם פגיעה מתמשכת בסביבה, הרס של סביבות מחיה וחורבן של מערכות אקולוגיות.
מאבקים מרכזיים במסגרת התנועה > המאבק לשמיטת החוב של המדינות העניות

ארגוני סיוע וצדקה בריטיים, בצוותא עם ארגוני סטודנטים, ביקשו לשנות את המצב שבו מדינות באפריקה, שנטלו הלוואות ממדינות המערב, אינן מסוגלות לעמוד בתשלום חובותיהן, העולים פי כמה וכמה על הסיוע המוגש להן על ידי מדינות המערב. במצב זה, נכלאו מדינות אפריקה (ואחרות) במצב ללא מוצא, שבו אין ביכולתן לשלם אף את הריבית על חובותיהן.[דרוש מקור]
הקריאה לשמיטת חובות כללית למדינות העניות עד שנת 2000, ללא סייגים כאלו ואחרים, נוהלה תחת הסיסמה "שמטו את החוב", במסגרת הקמפיין המרכזי "יובל 2000" (על שם שנת היובל העברית, שבה יש שמיטת חובות כללית). העצומה לשמיטת החובות הפכה לעצומה הגדולה בהיסטוריה, עם למעלה מ-28 מיליון חתימות.[דרוש מקור] עם זאת, רוב החובות נותרו על כנם והמאבק, במובן זה, נכשל.[דרוש מקור] המאבק שב ועלה לכותרות כאשר ב-2005 נערך מופע הצדקה לייב 8, שבו השתתפו מוזיקאים מובילים במערב שמחו, בין השאר, על חובות מדינות אפריקה, לקראת כינוס ועידת ארגון המדינות המתועשות ביולי 2005.[דרוש מקור]
מאבקים מרכזיים במסגרת התנועה > מאבקים מול קרן המטבע הבינלאומית והבנק העולמי

במסגרת התנאים להלוואות למדינות העניות (הלוואות שנועדו להקל על החובות העצומים של משבר החוב), התנתה קרן המטבע הבינלאומית תנאי הבראה למדינות אלה. במדינות רבות, תנאים אלה (הידועים גם כSAP - Structural Adjustment Programs) לא הביאו לתוצאות הרצויות. החובות של המדינות לא פחתו, והצמיחה המיוחלת במדינות אלו לא הגיעה - בניגוד לתחזית של קרן המטבע והכלכלנים מטעמה.
לטענת פעילים מתנועות האנטי-גלובליזציה, צעדים אלה הרעו את המצב הכלכלי והחברתי במדינות שנקטו בהם, מוטטו מערכות בריאות וחינוך שהחלו להיבנות במדינות העניות, גרמו למחירי היצף בשוקי הייצוא של המדינות העניות, גרמו להרס המרקם הקהילתי שהיווה רשת תמיכה חברתית וכלכלית, העמיקו והרחיבו את העוני ואת הפערים בין עניים לעשירים, והעמיקו את החובות שבהם שקועות המדינות העניות. אחת הדוגמאות המפורסמות היא התמוטטותה הכלכלית של ארגנטינה, שביצעה את כל הצעדים שקרן המטבע הכתיבה, ושכלכלתה קיבלה בדיווחי הקרן (לפני ההתמוטטות) ציונים לשבח.
הטענות מול הבנק העולמי היו על השקעה בפרויקטים שנתפסו על ידם כמגלומניים ועל שיתוף פעולה עם משטרים מושחתים - פעולות שהובילו לשקיעה הראשונית של המדינות העניות בחובות שלא ניתן להחזירם. כסף רב זרם להשקעות בסכרי ענק וכבישי ענק שאיש לא השתמש בהם, לקניית נשק, לבניית ארמונות או לחשבונות הפרטיים של השליטים. כשנעלמו השליטים נדרשו העמים לשלם את ההחזרים להלוואות שניתנו לפרויקטים שלעיתים אף פגעו בהם - כמו השקעה בציוד מלחמה לדיכוי מרידות, או השקעה בסכרים שהציפו שטחי קרקע וגרמו למאות אלפי פליטים.
מאבקים מרכזיים במסגרת התנועה > המאבק נגד תאגיד מקדונלד'ס

ענקית ההמבורגרים מקדונלד'ס הגישה תביעת דיבה נגד פעילים בארגון "גרינפיס לונדון". שני פעילים, הלן סטיל ודייב מוריס, התעקשו בניסיונותיהם להוכיח לבית המשפט שהרשת אכן פוגעת בבריאות הלקוחות הקבועים, גורמת להרעלות מזון, מפרסמת פרסום לא הוגן כלפי ילדים, מתאכזרת לחיות, פוגעת ביערות הגשם ומזהמת את הסביבה. המשפט הפך למשפט הארוך ביותר בהיסטוריה הבריטית, וגרר גל של מחאה נגד מקדונלד'ס בעולם ולפרסום שלילי רב של הרשת.
לדעת פעילים בתנועות מחאה שונות, מאז תקדים משפט הדיבה של מקדונלד'ס, נזהרו תאגידים שלא לתבוע פעילים כדי שהמאבק של אלה לא יזכה להד תקשורתי גדול עוד יותר מזה שהיה למאבק המקורי.
בשלב מאוחר יותר הגישו סטיל ומוריס תביעה בבית המשפט לזכויות אדם של האיחוד האירופי נגד מדינת אנגליה בשל חוקי הדיבה הדרקוניים שלה. בשנת 2005 פסק בית המשפט לטובת סטיל ומוריס.